Deu anys de convivència i mediació a l'Institut Clara Campoamor d'Alaquàs
28/04/2016

# Deu anys de convivència i mediació a l'Institut Clara Campoamor d'Alaquàs

*   28/04/2016
*   [Imprimir](#)
*   Compartir
*    https://www.alaquas.org/documento.asp?id\_do=15470

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15470%2F0&title=Ajuntament%20d%27Alaqu%C3%A0s.%20Premsa.Deu%20anys%20de%20conviv%C3%A8ncia%20i%20mediaci%C3%B3%20a%20l%27Institut%20Clara%20Campoamor%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15470/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15470/280420161279cc3d-b6d5-4cdb-8577-1939ec38e949_Form_4.jpg)](https://www.alaquas.org/ficheros/documentos/2016/2/15470/280420161279cc3d-b6d5-4cdb-8577-1939ec38e949_Form_10.jpg "<a href='https://www.alaquas.org/ficheros/documentos/2016/2/15470/280420161279cc3d-b6d5-4cdb-8577-1939ec38e949_Form_10.jpg' target=_blank><i class='fa fa-external-link' aria-hidden='true'></i>.Deu anys de convivència i mediació a l'Institut Clara Campoamor d'Alaquàs</a>")

El centre educatiu celebra el Xé Aniversari de l'Equip de Convivència i Mediació

L’Institut Clara Campoamor d’Alaquàs celebra enguany el Xé Aniversari de l’Equip de Convivència i Mediació. L’acte central es va celebrar al Castell d’Alaquàs el passat dimarts 26 d’abril i va comptar amb la participació de l’alumnat així com dels pares i mares i el professorat que fan possible aquest projecte.

Al llarg de la vesprada van estar presents també l’Alcaldessa d’Alaquàs, Elvira García Campos i el Regidor de Cutlura, Toni Saura, que van acompanyar la directora del centre, Marian Espert i el seu equip en aquesta celebració.

L'acte va estar organitzat en col·laboració amb l'Ajuntament d'Alaquàs i van estar convidats tots els centres educatius de la localitat a participar-hi. Va estar present l’Institut Faustí Barberà amb el seu projecte de convivència “Entreiguals”.

L'alumnat, els pares i les mares de l'equip de mediació van explicar la seua experiència al llarg d'aquests 10 anys. També va assistir Jose Ignacio Madalena, assessor de programes específics d'atenció a la diversitat, convivència i mediació escolar a la Comunitat Valenciana. Alguns centres docents també aportaren les seues experiències i projectes de convivència.

El programa de mediació escolar és una eina molt útil per a millorar la convivència al centre, per  la qual cosa el curs 2005-06 es formà un equip de professors i de professores voluntaris que s’encarregaren de la seua difusió a la resta del professorat, a l’alumnat i a les famílies, així com de la formació de l’alumnat mediador. Aquest curs conten amb un equip constituït per alumnat, mares, personal no docent i professorat mediador.

Cal remarcar que la mediació escolar és un dels procediments que s’ha revelat com a més eficaç i constructiu per a resoldre els conflictes en l’àmbit escolar i que existeixen projectes en funcionament des de l’any 1993 al País Basc, des de 1996 a Catalunya i des del 97 a la Comunitat de Madrid.